Januarie | 2012 | Attie se koffietafel.
Monthly Archives: Januarie 2012
Januarie 31, 2012 · 05:50
DISSIPELSKAP IS NIE VIR SISSIES NIE
Sondagaand sal ek met ‘n groep tieners ‘n gesprek voer oor dissipelskap. Nie ‘n maklike gesprek nie. Die teks waaroor ek Sondag gaan preek handel ook in ‘n sekere sin oor dissipelskap.
Wanneer 1 Kor 9:24-27 besef ek: Dissipelskap is nie vir sissies nie.
Dietrich Bonnhoeffer is waarskynlik die persoon wat erkenning moet kry vir die term “goedkoop genade.” Een van die bekendste aanhalings uit sy boek “The Cost of Discipleship.” handel hieroor: Lees voort →
Filed under Christen tieners., Die Christelike Lewe, Dissipelskap
Tagged as 1 Kor 9:24-27, dissipelskap
Januarie 30, 2012 · 08:29
BELYDENISAFLEGGING – ‘N MENSGEMAAKTE WET?
Ek en my belydenisgroep vir 2012 het verlede Sondag-aand ons “journey” vir die jaar saam begin.Vroeg reeds het een van die kinders gevra:
Hoekom moet ons hierdie mensgemaakte wette volg? Dit gaan mos net oor ‘n verhouding met die Here.
Ek het die vraag laat oorstaan tot gisteraand en toe het ons as groep daaroor gepraat. Ek was toe nie verbaas om te hoor waarom sommige van die kinders moeite doen om belydenis van hulle geloof af te lê nie. Die volgende redes is genoem: Lees voort →
Filed under Belydensaflegging, Dissipelskap
Tagged as belydenisaflegging, dissipelskap, tieners
Januarie 25, 2012 · 05:30
DA JEUG SE POSTER – NIE RASSIGHEID DIE DEBAT
Die DA Jeug het in die week hierdie baie omstrede plakkaat die lig laat sien. Die onderskrif is: “In our future, you wouldn’t look twice”.
Die boodskap is dat indien die DA aan bewind kom, sal iets soos hierdie nie vreemd wees nie. Uit die aard van die saak het hierdie plakkaat uiteenlopende reaksies tot gevolg gehad.
Lukhona Mnguni het HIER gesê dat die DA maar net weer voortgaan om wit dominansie te “pleeg”.
Chris Roper het HIER sy mening oor die saak gelig. Volgens hom is die boodskap van DASO:
“Join the DASO, because we dream of a world where nobody notices racial difference any more.”
Makashule Gana is die leier van die DA Jeug wat die plakkaat bekend gestel het hy sê:
“To say that the poster is sexual is taking it to the extreme. The poster is saying a lot. They are embracing each other, and it shows in this country that we can find an opportunity to embrace each other.”
“I don’t know why there are negative comments about it. It is a work of art that depicts a future that we [the DA] would want to build.”
Die Christen Demokrate het HIER kommentaar gelewer en sê onder andere: Lees voort →
Filed under Gedagtes oor, In die nuus., Politiek
Tagged as DASO Poster, non-racial
Januarie 24, 2012 · 13:53
WATTER SKOENE DRA JOU VERHOUDING MET DIE HERE
Ek het Dinsdag-oggend by Hoërskool John Vorster geopen. Sondag het ek ook hulle erediens vir die Graad 8’s gehou en HIER daaroor geskryf. Die vraag wat ek Dinsdag-oggend gevra het is:
WATTER SKOENE DRA JOU VERHOUING MET DIE HERE
Ek het verskillende pare skoene saamgevat om die punt vir hulle te illustreer.
Die eerste paar skoene was netjiese hofskoene. Daardie skoene wat veral vrouens net vir spesiale geleenthede aantrek. Het ek dalk ‘n mooi, blink, indrukwekkende verhouding met die Here, maar dit word op Sondae en baie spesiale geleenthede uitgehaal.
Die tweede paar skoene was ‘n paar pantoffels. Lees voort →
Filed under Stories en gelykenisse, Tieners
Tagged as tieners, verhouding met die Here
Januarie 24, 2012 · 05:21
Ons gemeente se tienerbediening het Sondag-aand afgeskop. Ons gaan deur die loop van die jaar elke Sondag-aand kronologies van die belangriker verhale van die Bybel vertel. Let wel, die klem is nie op lees nie, maar op vertel. Ons gaan die verhaal van die Bybel vertel.
Almal kan nie ewe goed lees en ewe goed verstaan wat hulle lees nie. Maar almal kan ‘n verhaal vertel. Ons eerste doelwit is dat elke kind wat hierdie jaar deur ons “hande” gaan ten minste die geleentheid sou gehad het om hierdie verhale so te leer ken dat hulle dit kan oorvertel.
Die Bybel is een groot verhaal – God se verhaal. Job is die oudste boek in die Bybel (1500v.C.) en Maleagi is die jongste in die Ou Testament (Ongeveer 400 n.C) 1 Tessalonisense is in die omgewing van 51 n.C geskryf en Openbaring in 91 n.C. met al die ander boeke iewers tussen in.
Die Bybel vertel die verhaal van God. Wat ons die Bybel het is wat eers die Israeliete en daarna die eerste gelowiges in die eerste eeu (voor 100 n.C) vir mekaar vertel het om sin te maak van hulle lewe en wie en wat God is. Die Bybel is ‘n samestelling van geskrifte deur mense wat onder die leiding van die Heilige Gees geskryf het. Die skrywers was dikwels nie eers bewus van die bestaan van ander geskrifte nie. Tog bevestig al die boeke van die Bybel dieselfde verhaal. ‘n Mens sou dalk die verhaal heel kripties so kon vertel: Lees voort →
Filed under Bybel as verhaal, Christen tieners., Tieners
Januarie 23, 2012 · 05:06
TIENERS: HIERDIE MOET JY WEET
Ek het gister by ons plaaslike tegniese skool, Hoërskool John Vorster, ‘n erediens vir hulle Graad 8’s en die se ouers gehou. Een van John Vorster se mooi tradisies wat getrou bygewoon word. Na die diens vertel die hoof vir my van hulle skool se besondere prestasie met verlede jaar se matrieks. Hulle het ‘n 99% slaagsyfer met kinders wat besonder goed presteer het. Hy spog egter met hulle 100% plasingsyfer. Elke matrikulant is of by ‘n universiteit, of by ‘n technikon of by ‘n werk geplaas. Ek dink nie daar is baie skole wat met so ‘n rekord kan spog nie.
Ek het die volgende as raamwerk vir my gesprek gebruik:
Charles J Sykes het ‘n boek geskryf met die titel: 50 Rules Kids Won’t Learn in School Antidotes to Feel Good Education. Ek het ‘n paar van sy punte hier gelys.
“Die lewe is nie regverdig nie.”
Raak gewoond daaraan. Die deursnee tiener gebruik die uitdrukking “Dis nie ‘fair” nie.” 8.6 keer per dag. Die lewe is nie regverdig nie.
“In die regte lewe is jou selfbeeld nie so belangrik nie.”
Die regte lewe gaan eers van jou verwag om iets te bereik voordat jy goed kan voel oor jouself. Hierdie mag dalk vir jou ‘n skok wees. Lees voort →
Filed under Tieners
Tagged as charles j sykes, john vorster
Januarie 19, 2012 · 07:27
MENSE HET DIE GOEIE IN HULLE
Januarie is vir meeste van ons moeilike maande. Die vakansie het ons geldjies getap en daar is nuwe uitgawes vir die jaar wat aangegaan moet word.
In ons huis moes ons ons Graad 10 dogter toerus met skryfbehoeftes en klere vir die skooljaar. Die eerste skoolfonds moet betaal word en ek moes ons ander dogter se studiegelde by UNISA betaal. Ons gesin het egter die gebruik om aan die begin van die jaar ‘n sekere seun toe te rus vir sy skooljaar. Die ma is ‘n enkel ma en sy verdien net-net meer as die minimumloon.
Ons weet baie goed dat as ons nie help nie, gaan hierdie seun op een of ander stadium skool los omdat sy ma dit nie kan bekostig nie en omdat hy haar wil help. Lees voort →
Laat U Koninkryk kom (31 Des 2017) attie.wordpress.com/2018/01/01/laa… https://t.co/5gNPqy6R1P 1 month ago
Godsdienstige rituele het waarde attie.wordpress.com/2017/12/27/god… https://t.co/PjH8DhIjo4 1 month ago
RT @tumisole: Post election analysis 📹@nochillinmzasi https://t.co/Ldcv2mew9r 2 months ago
@ZakesMda And the same goes for the youth and the Youth League. If they weren’t puppets... 2 months ago